Na osnovu odluke Upravnog odbora br. UO 95/20 od 25.11.2020. godine, Društvo za upravljanje investicionim fondovima „Polara Invest“ a.d. Banja Luka, objavljuje

**K O N K U R S  
za popunjavanje radnog mjesta izvršnog direktora društva**

**Radno mjesto:**

* Izvršni direktor društva;

**Uslovi:**

* najmanje VII stepen stručne spreme, odnosno završen akademski studij prvog ciklusa koji je vrednovan sa 240 ECTS bodova.
* najmanje tri godine iskustva na rukovodećim položajima u društvu za upravljanje, odnosno pet godina iskustva u obavljanju poslova koji se mogu uporediti sa djelatnostima društva za upravljanje (Pod iskustvom u vođenju poslova koji se mogu uporediti sa djelatnošću društva za upravlјanje smatra se rukovođenje u finansijskim organizacijama ili javnim institucijama nadležnim za finansijski sektor, a koji su po svojoj prirodi omogućili kandidatu da stekne potrebna znanja o poslovanju društava za upravlјanje i funkcionisanju tržišta kapitala).
* lična svojstva koja ga čine dostojnim za obavljanje funkcije izvršnog direktora (smatra se da lice ima lična svojstva koja ga čine dostojnim za obavlјanje funkcije člana upravnog odbora ako se, na osnovu njegovog dosadašnjeg ponašanja, može opravdano zaklјučiti da će pošteno i savjesno obavlјati funkciju izvršnog direktora društva za upravlјanje).

**Ograničenja:**

Izvršni direktori društva ne mogu biti:

* lica koja su u periodu od tri godine prije sticanja članstva u društvu za upravljanje imala najmanje 10% udjela u osnovnom kapitalu u društvu za upravljanje, banci ovlašćenoj za obavljanje poslova banke depozitara, zatvorenom investicionom fondu, brokerskom društvu ili banci ovlašćenoj za obavljanje poslova kupovine i prodaje hartija od vrijednosti, osiguravajućem društvu ili penzijskom fondu u privatnom vlasništvu, u vrijeme kada je tim društvima oduzeta dozvola za rad,
* lica koja su izgubila članstvo u strukovnom udruženju zbog nepridržavanja pravila udruženja, ili kojima je Komisija, odnosno odgovarajući nadležni organ izrekao mjeru oduzimanja dozvole za obavljanje poslova sa hartijama od vrijednosti za vrijeme dok ta mjera traje,
* lica koja su pravosnažno osuđena za krivično djelo prouzrokovanja stečaja nesavjesnim poslovanjem, povrede obaveze vođenja poslovnih knjiga, oštećenja ili povlašćivanja povjerilaca, zloupotrebe u stečajnom postupku, neovlašćenog odavanja i pribavljanja poslovne tajne, te krivičnog djela poslovne prevare, i to na vrijeme od pet godina nakon pravosnažnosti presude kojom su osuđena, a u to vrijeme se ne računa vrijeme sprovedeno na izdržavanju kazne,
* lica protiv kojih su izrečene mjere bezbjednosti zabrane vršenja poziva, djelatnosti ili dužnosti koje je u potpunosti ili djelimično obuhvaćeno predmetom poslovanja društva za upravljanje, dok traje zabrana,
* lica koja su pravosnažno osuđena za krivično djelo prema zakonu kojim se regulišu poslovi emisije i prometa hartija od vrijednosti i lica koja su više puta kažnjavana za prekršaje propisane odgovarajućim zakonima,
* lica kojima je oduzeta poslovna sposobnost,
* lica koja posjeduju važeću dozvolu Komisije za brokera ili investicionog menadžera, odnosno odgovarajuće odobrenje nadležnog organa i stvarno obavljaju te poslove kao zaposleni kod brokerskog društva ili banke ovlašćene za poslove sa hartijama od vrijednosti,
* lica koja trenutno obavljaju neku dužnost u administrativnoj službi i koja su trenutno funkcioneri republičke ili lokalne samouprave ili organa odgovornih Vladi Republike Srpske ili Narodnoj skupštini Republike Srpske.

**Period prijave i adresa:**

* Prijave na konkurs se mogu podnijeti u roku od 7 dana od dana objave oglasa na sajtu Društva. Prijave se predaju u zatvorenoj koverti sa naznakom „Prijava na kokurs za mjesto izvršnog direktora – ne otvaraj“. Prijave se šalju na adresu ul. Petra Preradovića br. 21, 78000 Banja Luka.

**Dokumentacija:**

Uz prijavu na kokurs potrebno je dostaviti:

* biografiju (CV),
* dokaz o stručnoj spremi;
* dokaz o radnom iskustvu;

Nakon završetka konkursa i otvaranja prijava kandidati će biti blagovremeno obavješteni o mjestu i vremenu intervjua.

Banja Luka 03.12.2020. godine.